**Kosovë: Projekti Ekonomia Digjitale e Kosovës (KODE)**

TERMAT E REFERENCËS

Koordinator i Projektit dhe i Komponentës së Përfshirjes Dixhitale, Konsulent vendor për Projektin KODE

**SFONDI**

Qeveria e Kosovës (QeK) ka pranuar financim në vlerë prej 20,7 Milion EUR nga Asociacioni Ndërkombëtar për Zhvillim (me tutje “Banka”) për projektin Ekonomia Dixhitale e Kosovës. Ministria e Zhvillimit Ekonomik (MZHE) është agjencia implementuese e këtij projekti.

Projekti KODE synon të përmirësojë qasjen në shërbime broadband (brezgjerë), me kualitet me të mirë dhe me shpejtësi të lartë në zonat e identifikuara për këtë projekt dhe të ofroj qasje në burime të mësimit online, shërbime dhe tregje të punës për banorët, si dhe për institucionet publike e akademike.

Është paraparë që **Projekti të arrijë objektiven e tij zhvillimore përmes dy grupeve të aktiviteteve**: (1) zgjerimin e qasjes për qytetarët e Kosovës në Infrastrukturën dixhitale me shpejtësi të lartë dhe me kualitet më të mirë; dhe (2) mbështetjen për qytetarët e Kosovës për të përfituar nga mundësitë rajonale dhe globale që ofron Ekonomia Dixhitale (ED), veçanërisht për gjenerimin e të ardhurave, përdorimin e shërbimeve si dhe për edukim, në mënyrë që të nxitet rritja e ekonomisë dixhitale në Kosovë.

**Projekti përbëhet nga tri komponente**: Përfshirja dixhitale, Punët Dixhitale dhe Fuqizimi, dhe Përkrahje për zbatim të Projektit. Dy komponentët kryesore të Projektit janë përshkruar më poshtë:

**Komponenta 1**: **Komponenta e përfshirjes dixhitale** do të mbështesë përfshirjen dixhitale përmes: (a) zgjerimit të infrastrukturës dixhitale përmes bashkë-financimit të shtrirjes së infrastrukturës brezgjerë me shpejtësi të lartë në zonat që janë të identifikuara si të pambuluara apo të nën-shërbyera, dhe (b) përmirësimin e mjedisit që mundëson shërbimet mobile broadband, përmes zbatimit të Sistemit Kombëtar për Monitorim të Spektrit (NSMS).

**Komponenta 2: Punët Dixhitale dhe Fuqizimi** do të mbështes Programin për të rinjtë online (ang. Youth Online and Upward- YOU) dhe rritjen e qasjes në njohuri, informacione dhe shërbime online.

**Këto Terma të Referencës kanë të bëjnë me koordinimin e Projektit në tërësi, dhe të koordinimit në veçanti të komponentës së parë të projektit (Përfshirja Dixhitale)**

Programi KODE do të zbatohet nga Ministria e Zhvillimit Ekonomik (MZHE) e cila do të ofrojë drejtim strategjik dhe mbikëqyrje teknike për tërë Projektin. MZHE është përgjegjëse për zhvillimin e sektorit të Teknologjisë Informative dhe Komunikuese (TIK) dhe e zbaton këtë mandat përmes Departamentit të Post, Telekomunikacionit dhe Teknologjisë Informative e Komunikuese (**Departamenti**), i cili për qëllimet e projektit do të veprojë si agjencia udhëheqëse për zbatim të projektit dhe do të bartë përgjegjësitë kryesore për të gjitha Komponentet e Projektit.

**OBJEKTIVAT**

**MZHE** ka për qëllim të punësojë një Koordinator të Projektit dhe të Komponentës 1 (Përfshirja Dixhitale) si pjesë të Njësisë për Zbatim të Projektit (PIU) të KODE, i cili do të jetë përgjegjës për koordinimin e vazhdueshëm të veprimeve për të siguruar përgatitjen e Manualit të Operimit të Projektit (POM) dhe për zbatimin e Projektit në linjë me objektivat e theksuara më lartë dhe në përputhje me POM. Si pjesë e këtyre aktiviteteve, Koordinatori i Projektit dhe Komponentës 1 (Përfshirja Dixhitale) duhet të zbatojë Komponenten e Përfshirjes Dixhitale, e cila i ka këto nën komponente: 1) Financimi i shtrirjes së infrastrukturës dixhitale, dhe 2) përmirësimi i mjedisit që mundëson shtrirjen e infrastrukturës dixhitale. Koordinimi i kësaj Komponente dhe po ashtu i tërë Projektit duhet të bëhet nga Koordinatori i Komponentës 1 (Përfshrija Dixhitale) në kohë të duhur në mënyrë efektive, efikase dhe të orientuar në rezultate.

**FUSHËVEPRIMI**

Koordinatori i Projektit dhe i Përfshirjes Dixhitale do të jetë përgjegjës për koordinimin e të gjitha aktiviteteve kyçe në këtë Projekt, me fokus të veçantë në Komponenten 1.

**Detyrat dhe përgjegjësitë:** Funksionet kryesore të Koordinatorit të Projektit dhe të Përfshirjes Digjitale do të përfshijnë por nuk kufizohen vetëm në:

* Koordinim dhe menaxhim të të gjitha aktiviteteve kyçe që lidhen me projektin, përfshirë koordinimin e aktiviteteve të konsulentëve të zgjedhur, prodhuesve dhe ofruesve të shërbimeve, me fokus në Komponenten 1, të sigurojë dorëzimin e tyre në kohë dhe në mënyrë efektive, në pajtueshmëri me Manualin për Operim të Projektit (POM);
* Të kontribuoj në zhvillimin e planit të zbatimit të Projektit, në baza të rregullta të monitorojë dhe të raportojë te Drejtori i Projektit në lidhje me progresin e përgjithshëm dhe të rezultateve të projektit në lidhje me objektivat financiare, me fokus në Komponenten 1;
* Mbështetje të Drejtorit të Projektit përmes ofrimit të komenteve, këshilla teknike, të asistoj dhe të vlerësoj çështjet që lidhen me teknologjinë;
* Të punojë me Drejtorin e Projektit në monitorimin e indikatorëve të Projektit, veçanërisht ato që lidhen me Komponentën 1;
* Të ofrojë ndihmë dhe mbështetje strategjike për të gjitha fushat administrative dhe financiare, dhe të monitoroj kostot, duke zbatuar veprimet korrigjuese sipas nevojës;
* Të koordinoj rekrutimin dhe menaxhimin e burimeve njerëzore për Projektin;
* Të hartoj dhe mbikëqyr nën-projektet për shtrirjen e infrastrukturës brezgjerë (broadband) në zonat rurale në kuadër të Komponentit 1; Kur është e nevojshme, të rregulloj dizajnin e projektit bazuar në rezultatet e kaluara të pilot projekteve të MZHE, në mënyrë që të siguroj rezultatet më të mira të mundshme; Të hartoj dhe mbikëqyr zbatimin e asistencës teknike përkatëse për institucionet relevante sipas dizajnit të Projektit;
* Të dizajnoj dhe mbikëqyr zbatimin e Sistemit Kombëtar për Monitorim të Spektrit (NSMS) dhe asistencës teknike përkatëse;
* Të mbështes prokurimin e mallrave, punëve dhe shërbimeve të realizuara në përputhje me dispozitat e prokurimit të aplikueshme për Projektin;
* Të monitoroj ekzekutimin e kontratave për prokurimin e mallrave, punëve dhe shërbimeve për Projektin, me fokus në Komponenten 1;
* Të kontribuoj në finalizimin dhe përditësimin periodik, sipas nevojës, të Planit të Prokurimit (PP) dhe Dokumentin Strategjik të Prokurimit të Projekteve(ang: Project Procurement Strategy Document (PPSD) ) të projektit;
* Të koordinoj zhvillimin dhe përditësimin e POM, duke përfshirë kur është e nevojshme modifikime ose shtesa për to;
* Të mbështes grupin përkatës për Monitorim dhe Vlerësim (M&E), të identifikuar nga MZHE, dhe të siguroj inpute të kërkuara për punën lidhur me Monitorimin dhe Vlerësimin;
* Të ofroj inpute teknike për Drejtorin e Projektit në zhvillimin e raporteve për Qeverinë e Kosovës dhe Bankën;
* Të bashkëpunoj me agjencitë qeveritare dhe kompanitë private të përfshira në zbatimin e projektit dhe në veçanti të komponentit të përfshirjes dixhitale dhe koordinim të aktiviteteve të përbashkëta;
* Të shërbejë si ndërlidhës teknik në komunikim me Bankën dhe partnerët tjerë zhvillimor në çështjet që kanë të bëjnë me implementimin e përgjithshëm të projektit dhe atë të Komponentes së Përfshirjes Dixhitale;
* Të shërbejë si pika fokale e komunikimit ndërmjet konsulentëve të Projektit dhe Bankës Botërore për të siguruar ofrimin dhe shkëmbimin e informacionit të projektit me kohë lidhur me aktivitetet ndër-sektoriale (cross-cutting) në kuadër të projektit.
* Pjesëmarrje në takime, seminare, konferenca dhe ngjarje të tjera dhe programe të zhvillimit ekonomik të organizuara nga Qeveria e Kosovës, Banka dhe partner të tjerë zhvillimor në lidhje me çështjet që lidhen me programin dhe projektet e financuara nga Banka.

Supozohet se detyrat specifike qe duhet të ndërmerren nga Koordinatori i Projektit dhe i Përfshirjes dixhitale do të mbulojnë aktivitetet e specifikuara në Dokumentin e Vlerësimit të Projektit (ang. Project Appraisal Document) dhe Planin e Prokurimit (PP) .

**OBLIGIMET E RAPORTIMIT**

Koordinatori i Projektit dhe i Komponentes së përfshirjes dixhitale do të punojë nën mbikëqyrjen direkte të Drejtorit të Projektit brenda MZHE-së. Ai/ajo do të dorëzojë raportet mujore të progresit për aktivitetet e tij/saj.

**KONTRIBUTI I MZHE-së**

MZHE do të ofrojë hapësirë për zyre dhe pajisje të nevojshme për Koordinatorin e Projektit dhe Komponenten e Përfshirjes Dixhitale për të kryer detyrat e përcaktuara.

**KUALIFIKIMET**

* Diplomë Universitare të nivelit Bachelor në Inxhinieri Telekomunikuese;
* Së paku 7 (shtatë) vite përvojë pune relevante në sektorin e Telekomunikacionit; përvoja e punës në sektorin privat me fokus në Telekomunikacion është shumë e preferuar;
* Së paku 3 (tri) vite përvojë në sektorin publik në bërjen e politikave në fushën e TIK dhe të jetë njohës i mirë i mjedisit të politikave të TIK në Kosovë; përvoja në procesin e hartimit të politikave në Kosovë është shumë e preferuar;
* Përvojë pune në koordinimin e projekteve të financuar nga donatorët;
* Njohuri të dëshmuara në rrjetet dhe protokollet e telekomunikimit (WAN, LAN, TCP/IP, Protokollet e Rutimit, Rrjetet Wireless, Rrjetet Mobile), në sistemet e menaxhimit dhe të monitorimit të spektrit mobil, në sigurinë kibernetike në aspektin teknik dhe të politikave. Përvoja në projektet e zbatimit të infrastrukturës brezgjerë (broadband) në Kosovë është shumë e dëshirueshme;
* Njohuri në Udhëzuesit e Bankës Botërore/ Rregullore të Bankës Botërore;
* Shkathtësi të mira organizative dhe menaxheriale; shkathtësi të avancuara për bashkëpunim;
* Shkathtësi të avancuara për të komunikuar dhe hartuar lloje të ndryshme të dokumentacioneve të projektit dhe të raporteve;
* Shkathtësi kompjuterike (Programi MS Office dhe vegla të tjera standarde të TI-së dhe pajisje të tjera relevante të TI-së). Njohuritë në GIS dhe softuer të inxhinierisë do të konsiderohen si përparësi;
* Të flas rrjedhshëm gjuhën Shqipe dhe Angleze;
* Patentë shofer të kategorisë B;

**KUSHTET E KONTRATËS**

* Koordinatori i Projektit dhe Komponentës së Përfshirjes Dixhitale duhet të jetë i angazhuar me orar të plotë përgjatë gjithë kohëzgjatjes së Projektit;
* Pagesa do të realizohet në baza mujore;
* Koordinatorit të Projektit dhe Komponentës së Përfshirjes Dixhitale do t’i ofrohen mundësi për t’u zhvilluar profesionalisht duke ndjekur trajnime relevante dhe kurse përgjatë kohëzgjatjes së kontratës;
* Vlerësimi i periudhës provuese prej 3 (tre) muajve dhe zgjerimet e mëtutjeshme të kontratës do të jenë të bazuara në performancën e Koordinatorit të Projektit dhe Komponentës së Përfshirjes Dixhitale të vlerësuar nga Drejtori i Projektit dhe në pajtim me Bankën.

**FILLIMI I PUNËS DHE KOHËZGJATJA E KONTRATËS**

* Pritet që Konsulenti të fillojë punën, tentativisht, nga muaji Janar 2019;
* Kontrata është për një periudhë fillestare prej 1 (një) viti më një periudhë provuese prej 3 (tre) muajve, ku gjatë kësaj kohe to të vlerësohet performanca e Konsulentit (Koordinatorit)